L 45/1472
Euroopa Liidu Teataja
ET
24.2.2022
KOMISJON KATSEPROJEKTID
PEATÜKK PP 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PP 07 22
(jätkub)
PP 07 22 02
(jätkub) asjaomaste Euroopa ja riiklike ametiasutuste tööprogrammides.
Ajakirjanduse ja meediapädevuse Euroopa festival peaks saama võimsaks vahendiks, et tõsta teadlikkust ajakirjanike väärtuslikust, kuid järjest raskemast tööst ning ajakirjandusvabaduse rikkumistest liidus.
Selle eesmärgi saavutamiseks on festival liikuv, toimudes igal aastal eri liikmesriigis, võttes arvesse ajakirjandusvabaduse väga murettekitavat olukorda, desinformatsiooni kasvu, mis on seotud ka pandeemiaga, ning kliimakriisi ja ajakirjanike töötingimusi.
Seoses rakendamisega kuulutab komisjon välja iga-aastase pakkumiskutse, mis on suunatud meediatöötajatele, meediaorganisatsioonidele, asjaomastele valitsusvälistele organisatsioonidele ja akadeemilistele partneritele, et tagada ürituse korraldamine.
Kaasatuse suurendamiseks ja üritusel osalemise soodustamiseks eraldab organisatsiooni eest vastutav üksus osa eelarvest ajakirjanike ja piiratud rahaliste vahenditega meediaühenduste, näiteks väikeste ja kohalike meediaesindajate või vabakutseliste osalemiskulude katmiseks.
PP 07 22 03
Katseprojekt — Euroopa kodutute loendamine
Arvandmed (Liigendatud assigneeringud) Assigneeringud 2022 Kulukohustus
990 500
Assigneeringud 2021
Makse
Kulukohustus
Makse
Täitumine 2020 Kulukohustus
Makse
247 625
Märkused
Hinnanguliselt on kodutute arv Euroopas viimase kümne aasta jooksul suurenenud 70 % ja nende arv suureneb COVID-19 kriisi tõttu tõenäoliselt veelgi.
Liidu tasandil puuduvad aga kodutuse kohta usaldusväärsed andmed, mis põhineksid ühistel kriteeriumidel või näitajatel.
Nii Euroopa Parlament, Euroopa Komisjon kui ka eksperdid peavad seda mõjusa poliitilise reageerimise oluliseks takistuseks.
Võrreldavad ja korrapäraselt kogutavad andmed kodutuse kohta võimaldavad Euroopa Komisjonil paremini toetada liikmesriike kodutuse kaotamisel 2030. aastaks, mis on eesmärk, mille kõik liikmesriigid, liidu institutsioonid ja asjaomased kodanikuühiskonna sidusrühmad võtsid endale Lissaboni deklaratsioonis, ning saavutada Euroopa sotsiaalõiguste samba 19. põhimõte „eluase ja abi kodututele“.
Kohalikul tasandil kogutud võrreldavad andmed toetavad tõenditel põhinevat ja paremini suunatud tegevust kodutuse vastu võitlemise Euroopa platvormi kaudu, mis loodi osana Euroopa sotsiaalõiguste samba tegevuskavast.
Katseprojekti eesmärk on seega ergutada kodutuse kohta regulaarsete andmete kogumist kohalikul tasandil.
Kohalikel omavalitsustel koos sotsiaalteenistuste ja kodanikuühiskonna osalejatega ongi parimad võimalused kodutusega tegelemiseks ning nad vajavad oma poliitika kujundamiseks usaldusväärseid andmeid.
Katseprojekt põhineb olemasolevatel töökindlatel ja tõhusatel meetoditel, näiteks kodutute loendamine öö kaupa, levimus ja uuringud.
Tuleks uurida, kuivõrd on võimalik vastastikune täiendavus EUROSTATi tööga, käsitledes kodutuse eri mõõtmeid, sealhulgas tänaval ööbimine, kodutute varjupaigas olevad inimesed, inimesed, kes on kavas vabastada mingist asutusest ilma, et neil oleks olemas turvaline majutus, ning inimesed, kes on sunnitud ööbima pere või sõprade diivanil.